Mandag den 21. oktober blev omsat 6.091.870 aktier under faldende kurser.<ref name=autogeneret1 /> Tirsdagen viste en usikker fremgang<ref>Galbraith, s. 120</ref>, og onsdag blev der solgt store mængder aktier og kurserne faldt hurtigt.<ref>Galbraith, s. 120f</ref> Torsdag den [[24. oktober]] udbrød panikken første gang: der blev solgt 12.894.650 aktier<ref name=autogeneret4 /> og ofte først efter, at kurserne havde foretaget lodrette dyk. Udviklingen fik flere og flere til at forsøge at sælge, og det nærmede sig panik.<ref>Galbraith, s. 122</ref> I denne situation forsøgte bankerne at yde markedet "organiseret støtte": man besluttede at stille en pulje til rådighed for at købe aktier til en pris, der ville sikre dem imod fortsat fald. Denne demonstrative indsats fik umiddelbart kursfaldene til at stoppe, men det var ikke nok. Salgsordrer strømmede ind, og kurstendensen forværredes igen.<ref>Galbraith, s. 123-126</ref> Fredag og lørdag var omsætningen fortsat stor, men kurserne stort set stabile.<ref>Galbraith, s. 128</ref>
Historie Videnskab Humaniora